ตลาดหุ้นเอเชียเขียวสลับแดง เซ่น IMF หั่นคาดการณ์เศรษฐกิจโลก-วิตกไวรัสโคโรนาระบาดหนัก
ตลาดหุ้นเอเชียเขียวสลับแดง เซ่น IMF หั่นคาดการณ์เศรษฐกิจโลก-วิตกไวรัสโคโรนาระบาดหนัก
ตลาดหุ้นเอเชียเขียวสลับแดง เซ่น IMF หั่นคาดการณ์เศรษฐกิจโลก-วิตกไวรัสโคโรนาระบาดหนัก
22 ม.ค. 2563

ผู้สื่อข่าวรายงานว่า ตลาดหุ้นเอเชียปรับตัวลดลงในเช้าวันนี้ ตามทิศทางดัชนีดาวโจนส์ตลาดหุ้นนิวยอร์กที่ปิดลบเมื่อคืน หลังจากศูนย์ควบคุมและป้องกันโรคแห่งสหรัฐ (CDC) ยืนยันว่าพบผู้ติดเชื้อไวรัสโคโรนาสายพันธุ์ใหม่เป็นครั้งแรกในสหรัฐ นอกจากนี้ ตลาดยังได้รับแรงกดดันจากการที่กองทุนการเงินระหว่างประเทศ (IMF) ปรับลดตัวเลขคาดการณ์เศรษฐกิจโลกทั้งในปีนี้และปีหน้า
โดยดัชนี NIKKEI 225 ตลาดหุ้นญี่ปุ่นเปิดวันนี้ที่ 23,835.49 จุด ลดลง 29.07 จุด, -0.12%
ดัชนี SSE Composite ตลาดหุ้นจีนเปิดวันนี้ที่ 3,038.49 จุด ลดลง 13.65 จุด, -0.45%
ดัชนี HSI ตลาดหุ้นฮ่องกงเปิดวันนี้ที่ 28,116.50 จุด เพิ่มขึ้น 131.17 จุด, +0.47%
ดัชนี KOSPI ตลาดหุ้นเกาหลีใต้เปิดวันนี้ที่ 2,238.53 จุด ลดลง 1.16 จุด, -0.05%
ดัชนี FTSE STI ตลาดหุ้นสิงคโปร์เปิดวันนี้ที่ 3,242.60 จุด ลดลง 4.57 จุด, -0.14%
ดัชนี FBMKLCI ตลาดหุ้นมาเลเซียเปิดวันนี้ที่ 1,584.64 จุด ลดลง 2.69 จุด, -0.17%
ตลาดหุ้นไต้หวันปิดทำการวันนี้เนื่องในวันหยุด
ขณะที่นักลงทุนวิตกว่าเชื้อไวรัสโคโรนาสายพันธุ์ใหม่ในจีนอาจระบาดไปทั่วโลก หลังจากที่ศูนย์ควบคุมและป้องกันโรคแห่งสหรัฐ (CDC) ออกแถลงการณ์ยืนยันว่า พบผู้ติดเชื้อไวรัสโคโรนาสายพันธุ์ใหม่เป็นครั้งแรกในสหรัฐ ซึ่งผู้ติดเชื้อคนดังกล่าวเป็นชายชาวอเมริกันวัย 30 ปี ซึ่งเดินทางไปยังเมืองอู่ฮั่นของจีน และกลับมายังสหรัฐเมื่อวันพุธที่ 15 ม.ค. ซึ่งถือเป็นการพบครั้งแรกในสหรัฐ และครั้งแรกในประเทศที่อยู่นอกภูมิภาคเอเชีย ขณะที่จีนรายงานว่าจนถึงขณะนี้มีผู้เสียชีวิต 6 รายจากเชื้อไวรัสดังกล่าว
นอกจากนี้ ตลาดยังได้รับแรงกดดันหลังจาก IMF ปรับลดตัวเลขคาดการณ์การขยายตัวของเศรษฐกิจโลกในปีนี้ลงสู่ระดับ 3.3% จากเดิมที่ระดับ 3.4% และปรับลดตัวเลขคาดการณ์เศรษฐกิจโลกในปีหน้าลงสู่ระดับ 3.4% จากเดิมที่ระดับ 3.6%